24/02/2022 | Administración LocalMunicipal
A Coruña
Educación
Bases do programa educativo municipal DanzaCoruña 2022

É obxecto destas bases regular os requisitos de participación no programa municipal DanzaCoruña que ten por finalidade a celebración dunha gala onde se de visibilidade ao traballo realizado polas distintas entidades e asociacións que se veñen dedicando a impartir clases de danza na cidade da Coruña nas súas distintas modalidades. Poderán participar no concurso todas aquelas entidades públicas ou privadas que:  Presenten unha coreografía co seu alumnado baixo as especificacións relatadas nas presentes bases.  Entreguen a documentación requirida nos prazos especificados. As coreografías serán en grupo. O grupo contará cun mínimo de 5 e un máximo de 15 participantes. Non haberá distinción por estilo de danza. A categorías veñen establecidas polos seguintes grupos de idades: a) De 3 a 6 anos b) De 7 a 13 anos c) De 14 a 17 anos As entidades só poderán inscribirse nunha das 3 categorías sinaladas. As coreografías terán unha duración máxima de 3 minutos. A música será elixida directamente pola entidade participante, sen máis limitación co marco temporal dos 3 minutos. Na data sinalada pola organización, e sempre con 7 días de antelación a celebración da gala, deberase enviar por correo electrónico un track/pista que conteña unicamente a música a utilizar durante a coreografía. O arquivo terá que enviarse polo menos en dous formatos (MP3, WAV ou AIFF), e deberá levar por título o nome da coreografía para interpretar e non o da canción en si mesma. O correo electrónico ao que se deberá enviar é: produccion@artestudioxestioncultural. com 5.1 Poderán tomar parte no concurso aquelas entidades dedicadas a ensinanza e que previamente formulasen a súa inscrición nas datas sinaladas na convocatoria, e acompañen a seguinte documentación:  Autorización dos pais, nais ou titores do alumno participante.  Autorización do uso da imaxe para a súa difusión, exhibición, distribución ou publicación por parte da organización a través de calquera medio de comunicación, páxina web ou rede social.  Compromiso de adaptarse a presentación da coreografía tal e como se sinala nos requisitos que se recollen nestas bases.  Estar dado de alta no Censo de Actividades Económica conforme ao RD Lexislativo 1175/1990, nalgunha destas seccións:  Sección primeira: actividades empresariais división 9, epígrafe 933.9.  Sección segunda: actividades profesionais, grupo 826.  Sección terceira. Actividades artística, agrupación 09 actividades relacionadas ca danza (grupos 021, 022 e 029).  Declaración responsable do centro de formación consonte as persoas que van a participar son alumnos matriculados no ano 2022.5.2. O prazo de presentación de solicitudes virá determinado a partires do día seguinte o da publicación destas bases no BOP e hasta o 31 de marzo (inclusive). 5.3 As solicitudes serán presentadas no Rexistro Xeral do concello da Coruña, dirixido ao Servizo Municipal de Educación para participar no festival DanzaCoruña 2022. DanzaCoruña desenvolverase en 3 xornadas que virán determinadas polas distintas categorías. Terá lugar os días 10, 11 e 12 de maio en horario de 16 a 21 horas. O evento desenvolverase no Teatro Colón da Coruña ao que poderá acceder o público en xeral con acceso gratuíto ata completar o aforo. O aforo virá determinado en función da normativa sanitaria de aplicación no momento de celebración do evento. Os participantes contarán, con carácter previo a celebración das galas, cunha escaleta do desenvolvemento das distintas actuacións, que abranguerá os horarios de chegada e ensaio así como os protocolos sanitarios pertinentes. As entidades participantes deberán contar cos permisos necesarios para usar e publicar en medios de comunicación, redes sociais ou páxinas web a música que acompañe as pezas executadas. A organización non se fai responsable dos litixios polos dereitos de autor, sendo unha responsabilidade exclusiva, no caso de producirse, da entidade participantes. Os participantes prestan o seu consentimento expreso para o tratamento dos seus datos por parte do Concello consonte ao disposto na Lei Orgánica 3/2018, de 5 de decembro, de protección de datos persoais e garantía dos dereitos dixitais. A participación implica a aceptación de todos os puntos que forman parte das bases. As presentes bases, xunto ca súa convocatoria, serán obxecto de publicación no Boletín Oficial da Provincia da Coruña. A Coruña, 18 de febreiro de 2022 O concelleiro responsable da Área de Educación, Memoria Histórica, Innovación, Industria e Emprego Jesús Celemín Santos